Odpadna embalaža nevarnega blaga je nevarni odpadek, če: – ima embalažni material lastnosti nevarnih odpadkov (št. odpadka 15 01 11*),
je odpadna embalaža onesnažena z nevarnim blagom ali vsebuje ostanke nevarnega blaga ali je z njo onesnažena (št. odpadka 15 01 10*).
Šteje se, da odpadna embalaža ne vsebuje ostankov nevarnega blaga, oziroma ni onesnažena z njim, če:
je odpadna embalaža viskoznega nevarnega blaga postrgana z lopatico ali s čopičem tako, da preostala količina tega blaga ni več uporabljiva;
je odpadna embalaža tekočega nevarnega blaga izpraznjena tako, da iz nje več ne kaplja;
je odpadna embalaža trdnega nevarnega blaga izpraznjena tako, da se iz nje ne morejo več iztresti ostanki tega blaga, ali
iz odpadne embalaže s potisnim plinom ne izhaja več potisni plin ali se v tej embalaži ne pretakajo ostanki nevarnega blaga.